༄༅། །བཤེས་པའི་སྤྲིང་ཡིག་ཅེས་བྱ་བའི་ས་བཅད་བཞུགས་སོ། །

༄༅། །ལྷའི་བུ་ནོར་བུ་འཛིན་གྱིས་ཞུས་པའི་མདོ་ལས། ཆོས་རྣམས་ཐམས་ཅད་བཀའ་དང་བསྟན་བཅོས་ཏེ། །ལེགས་པར་གསུངས་དང་དེ་ཡི་དགོངས་འགྲེལ་བ། །དེ་ཡི་དབང་གིས་ཤཱཀྱའི་བསྟན་པ་འདི། །འཇིག་རྟེན་ཁམས་འདིར་ཡུན་རིང་གནས་པར་འགྱུར། །ཞེས་གསུངས་པ་ལྟར། གསུང་རབ་དམ་པའི་ཆོས་ཐམས་ཅད་རྒྱལ་བའི་བཀའ་དང་མཁས་པའི་བསྟན་བཅོས་གཉིས་སུ་འདུ་བ་ལས། སྐབས་འདིར་ལེགས་གསུངས་བཀའ་ཡི་དགོངས་པ་རང་སྟོབས་ཀྱིས་འགྲེལ་བར་ནུས་པའི་སྐྱེས་བུ་ཚད་མར་གྱུར་པ། རྒྱ་གར་འཕགས་པའི་ཡུལ་དུ་བྱོན་པའི་འཛམ་གླིང་མཛེས་པར་བྱེད་པའི་རྒྱན་དྲུག་དང༌། མཆོག་གཉིས། ཆེན་པོ་བཞི། རྨད་བྱུང་གི་སློབ་དཔོན་རྣམ་གཉིས་སོགས་པཎ་གྲུབ་མང་དུ་བྱོན་པ་རྣམས་ཀྱི་ནང་ནས་མཆོག་ཏུ་གྱུར་པ། ཟབ་མོ་ལྟ་བའི་ཤིང་རྟ་ཆེན་པོ་འགྲོ་བའི་མགོན་པོ་དཔལ་མགོན་འཕགས་པ་ཀླུ་སྒྲུབ་ཞེས་བྱ། རྒྱལ་བའི་བཀའ་མདོ་རྒྱུད་དུ་མ་ནས་ལུང་གིས་བསྔགས་པའི་རྒྱལ་སྲས་བདག་ཉིད་ཆེན་པོ་ས་དྲུག་པའི་རྟོགས་པ་མངོན་དུ་གྱུར་པ་གང་དེ་ཉིད་ཀྱིས་མཛད་པའི་དགོངས་འགྲེལ་བསྟན་བཅོས་ཀྱི་སྐོར་ལ། འཇིག་རྟེན་ཕལ་པ་རྣམས་ཀྱི་ཆེད་དུ་སྐྱེ་བོ་གསོ་བའི་ཐིག་པ་དང་སྙིང་ཐིག་འཚོ་བའི་མདོ་ལ་སོགས་པ་དང༌། བློན་པོ་རྣམས་ཀྱི་ཆེད་དུ་ཤེས་རབ་སྡོང་བུ་དང་བརྟག་པ་བཅུ་གཉིས་ལ་སོགས་པ་དང༌། རྒྱལ་པོ་རྣམས་ཀྱི་ཆེད་དུ་བཤེས་པའི་སྤྲིང་ཡིག་དང་རིན་ཆེན་ཕྲེང་བ་ལ་སོགས་པ་བཀའ་དང་པོའི་དགོངས་འགྲེལ་གཏམ་ཚོགས་ཀྱི་སྐོར་དང༌། དབང་པོ་རབ་རྣམས་ཀྱི་ཆེད་དུ་དོན་དམ་གཏན་ལ་འབེབས་པའི་བསྟན་བཅོས་དབུ་མ་རྩབ་ཤེས་རབ་ལ་སོགས་པ་བཀའ་བར་པའི་དགོངས་འགྲེལ་རིགས་ཚོགས་ཀྱི་སྐོར་དང༌། དབང་པོ་ཡང་རབ་རྣམས་ཀྱི་ཆེད་དུ་ལེགས་པར་རྣམ་པར་ཕྱེ་བའི་བསྟན་བཅོས་ཆོས་དབྱིངས་བསྟོད་པ་ལ་སོགས་པ་བཀའ་མཐའ་མའི་དགོངས་འགྲེལ་བསྟོད་ཚོགས་ཀྱི་སྐོར་བཅས་མང་དུ་བཞུགས་པ་ལས། འདིར་གང་ཞིག་ཞུ་བ་ནི་བཀའ་དང་པོའི་དགོངས་འགྲེལ་གཏམ་ཚོགས་ཀྱི་ནང་ཚན། མཛའ་བོ་རྒྱལ་པོ་བདེ་སྤྱོད་བཟང་པོས་རིང་པོའི་ལམ་ནས་དངོས་འབུལ་བཟང་ཞིང་གྱ་ནོམས་པ་སྐྱེས་སུ་ཕུལ་བའི་ལན་མངོན་མཐོ་ངེས་ལེགས་ཀྱི་ཐབས་སུ་གྱུར་པའི་བསླབ་བྱ་ཡི་གེའི་ལམ་ནས་སྤྲིངས་པའམ་གདམས་པར་མཛད་པའི་བསྟན་བཅོས་ཤེས་པའི་སྤྲིངས་ཡིག་ཅེས་བྱ་བའི་གཞུང་འདི་ཉིད་ཐོས་བསམ་གྱི་སྒོ་ནས་གཏན་ལ་འབེབས་པར་བྱེད་པ་ལ་བསྡུས་པའི་དོན་གསུམ། ཐོག་མར་ཀླད་ཀྱི་དོན། ཐ་མར་འཇུག་གི་དོན་ནོ། །དང་པོ་ལ་གཉིས། མཚན་དོན་དང༌། འགྱུར་ཕྱག་གོ །དང་པོ་ལ་བཞི། མཚན་རྒྱ་སྐད་དུ་སྨོས་པ། བོད་སྐད་དུ་སྨོས་པ། སྐད་གཉིས་ཤན་སྦྱར་དུ་སྨོས་པ། མཚན་དོན་འགྲེལ་བའོ། །དང་པོ་ནི། རྒྱ་གར་སོགས། གཉིས་པ་ནི། བོད་སོགས། གསུམ་པ་ནི། སུ་ཧྲིད་ནི་བཤེས། ལེ་ཁ་ནི་སྤྲིང་ཡིག་གོ །བཞི་པ་ནི། དེ་ལ་བཤེས་པ་ནི། ཉེ་དུ་རྩ་ལག་གི་མཛའ་བཤེས་དང༌། ཡིད་མཐུན་པའི་གྲོགས་ཀྱི་མཛའ་བཤེས་གཉིས་སུ་ཡོད་པ་ལས་འདི་ཕྱི་མ་ཡིན་ལ། དེ་ལའང་མི་ཆོས་ཀྱི་སྒོ་ནས་སེམས་མཐུན་པ་དང༌། ལྷ་ཆོས་ཀྱི་སྒོ་ནས་ལྟ་སྤྱོད་མཐུན་པའོ། །སྔ་མ་ནི་གནས་སྐབས་ཀྱི་ཕན་འདོགས་ཙམ་གྱི་མཛའ་བཤེས་དང༌། ཕྱི་མ་ནི་མཐར་ཐུག་གི་དོན་ལ་ཕན་འདོགས་པ་དམ་པའི་གྲོགས་དགེ་བའི་བཤེས་གཉེན་ཏེ། དེ་ཡང་བཤེས་གཉེན་ཕལ་པ་ཙམ་མ་ཡིན་པར་རྒྱལ་བའི་བཀའ་མདོ་རྒྱུད་དུ་མ་ནས་ལུང་གིས་བསྔགས་པའི་དཔལ་མགོན་འཕགས་པ་ཀླུ་སྒྲུབ་དང༌། རྒྱལ་པོ་བདེ་སྤྱོད་བཟང་པོ་དེ་ཉིད་སྐུ་ཆུང་ངུའི་དུས་ནས་སྔོན་སྨོན་དབང་གིས་འབྲེལ་ཏེ། སློབ་དཔོན་ལ་ཆུ་ལས་སྒྲོལ་བའི་གྲོགས་བྱེད་པ་སོགས་ཀྱིས་མཐུན་པའི་བཤེས་སུ་གྱུར་པས་བཤེས། པའི་ནི་ཡན་ལག་ཡན་ལག་ཅན་གཅིག་ཏུ་འབྲེལ་བའི་ཚིག་གོ །རྒྱལ་པོ་དེ་ཉིད་སློབ་དཔོན་དང་དངོས་སུ་མཇལ་བར་འདོད་ཀྱང་ཡུལ་གྱི་བསྐལ་བས་རྔོ་མ་ཐོག་པར་བརྒྱུད་ནས་དངོས་འབུལ་གྱི་བདོག་པ་སྐྱེས་སུ་ཕུལ་བའི་ལན་དུ་མངོན་མཐོ་ངེས་ལེགས་ཀྱི་ཐབས་སུ་གྱུར་པའི་གདམས་པ་འཕྲིན་དུ་བསྐུར་བས་ན་སྤྲིང་ཡིག་ཅེས་བཤད་དོ། །གཉིས་པ་འགྱུར་ཕྱག་ནི། འཇམ་དཔལ་སོགས། གཉིས་པ་བར་དུ་གཞུང་གི་དོན་ལ་གསུམ། མཉན་པར་གདམས་པས་མདོར་བསྟན་པ། གདམས་བྱའི་དོན་རྒྱས་པར་བཤད་པ། གདམས་པའི་དགེ་བ་རྫོགས་བྱང་དུ་བསྔོ་བའོ། །དང་པོ་ལ་གསུམ། ཐོག་མར་གླེང་བསླང་བའི་སྒོ་ནས་མཉན་པར་གདམས་པ། ཁེངས་པ་བསྐྱུང་བའི་སྒོ་ནས་མཉན་རིགས་པར་གདམས་པ། མཉན་རིགས་པའི་རྒྱུ་མཚན་དཔེ་དང་བཅས་ཏེ་བསྟན་པའོ། །དང་པོ་ནི། ཡོན་ཏན་རང་བཞིན་སོགས། གཉིས་པ་ནི། ཇི་ལྟར་བདེ་གཤེགས་སོགས། གསུམ་པ་ནི། ཐུབ་པ་ཆེན་པོའི་སོགས། གཉིས་པ་གདམས་བྱའི་དོན་རྒྱས་པར་བཤད་པ་ལ་གཉིས། ཆོས་ལ་འཇུག་པའི་སྒོ་དད་པ་བསྟན་པ། གཞུག་བྱ་ལམ་གྱི་ངོ་བོ་ཕྱིན་དྲུག་བཤད་པའོ། །དང་པོ་ལ་གཉིས། དད་པའི་ཞིང་རྗེས་དྲན་དྲུག་སྤྱིར་བསྟན་པ། རྗེས་དྲན་ཕྱི་མ་གསུམ་བྱེ་བྲག་ཏུ་བཤད་པའོ། །དང་པོ་ནི། རྒྱལ་བས་སངས་རྒྱས་སོགས། །གཉིས་པ་ལ་གསུམ། ལྷ་རྗེས་སུ་དྲན་པ། གཏོང་བ་རྗེས་སུ་དྲན་པ། ཚུལ་ཁྲིམས་རྗེས་སུ་དྲན་པའི་དགོས་པ་བཤད་པའོ། །དང་པོ་ནི། དགེ་བའི་ལས་ལམ་སོགས། གཉིས་པ་ནི། ལོངས་སྤྱོད་གཡོ་བ་སོགས། གསུམ་པ་ནི། ཁྱོད་ཀྱི་ཚུལ་ཁྲིམས་སོགས། གཉིས་པ་གཞུག་བྱ་ལམ་གྱི་ངོ་བོ་ཕྱིན་དྲུག་བཤད་པ་ལ་གསུམ། མིང་གིས་མདོར་བསྟན་པ། དབྱེ་བས་རྒྱས་པར་བཤད་པ། དེ་དག་ཉམས་སུ་ལེན་པར་གདམས་པའི་དོན་བསྡུ་བའོ། །དང་པོ་ནི། སྦྱིན་དང་ཚུལ་ཁྲིམས་སོགས། གཉིས་པ་ལ་གཉིས། མངོན་མཐོའི་རྒྱུ་ལ་གཙོ་ཆེར་གདམས་པའི་སྦྱིན་སོགས་ལྔ་བསྟན་པ། ངེས་ལེགས་ཀྱི་རྒྱུ་ལ་གཙོ་ཆེར་གདམས་པའི་ཤེས་རབ་བསྟན་པའོ། །དང་པོ་ལ་རྣམས་གྲངས་ལྔ་ལས། དང་པོ་སྦྱིན་ཡུལ་གཙོ་བོ་ཕ་མ་ལ་གུས་པར་བྱ་བ་ནི། གང་ལ་ཕ་དང་སོགས། གཉིས་པ་ཚུལ་ཁྲིམས་ལ་ལྔ། བསྲུང་བྱ་བསྙེན་གནས་ཀྱི་སྡོམ་པའི་རྣམ་གྲངས་བསྟན་པ། བསྲུང་ཚུལ་དང་ཕན་ཡོན་ཞར་བྱུང་དུ་བསྟན་པ། དེའི་མི་མཐུན་ཕྱོགས་བསམ་པ་ཕྱིན་ཅི་ལོག་དང་སྤང་བར་བསྟན་པ། མཐུན་ཕྱོགས་བག་ཡོད་ལ་གནས་པར་བསྟན་པ། དེའི་ཕན་ཡོན་དཔེའི་སྒོ་ནས་བསྟན་པའོ། །དང་པོ་ནི། འཚེ་དང་ཆོམ་རྐུན་སོགས། གཉིས་པ་ནི། དགྲ་བཅོམ་ཚུལ་ཁྲིམས་སོགས། གསུམ་པ་ནི། སེར་སྣ་གཡོ་སྒྱུ་སོགས། བཞི་པ་ནི། བག་ཡོད་བདུད་རྩི་སོགས། ལྔ་པ་ནི། གང་ཞིག་སྔོན་ཆད་སོགས། གསུམ་པ་བཟོད་པ་ལ་གཉིས། རྒྱུ་ཁོང་ཁྲོ་སྤང་བར་བསྟན་པ་དང༌། འབྲས་བུ་འཁོན་འཛིན་སྤང་བར་བསྟན་པའོ། །དང་པོ་ནི། འདི་ལྟར་བཟོད་མཚུངས་སོགས། གཉིས་པ་ནི། བདག་ནི་འདིས་སྤྱོད་སོགས། བཞི་པ་བརྩོན་འགྲུས་ལ་བཞི། སེམས་ཀྱི་སྤྱོད་པ་བརྟན་པ་ལ་བརྩོན་པ། ངག་གི་སྤྱོད་པ་གཙང་བ་ལ་བརྩོན་པ། ལུས་ཀྱི་སྤྱོད་པ་དགེ་བ་ལ་བརྩོན་པ། བསམ་སྦྱོར་དག་པའི་གྲོགས་བཙལ་བར་གདམས་པའོ། །དང་པོ་ནི། སེམས་ནི་ཆུ་དང་སོགས། གཉིས་པ་ནི་རྒྱལ་བའི་སྙིང་ལ་སོགས། གསུམ་པ་ནི། སྣང་ནས་སྣང་བ་སོགས། བཞི་པ་ནི། མི་ནི་ཨ་མྲའི་སོགས། ལྔ་པ་བསམ་གཏན་ལ་སྦྱོར་དངོས་རྗེས་གསུམ་ལས། དང་པོ་ལ་གཉིས། མི་མཐུན་ཕྱོགས་རྣམ་གཡེང་སྤོང་བ་དང༌། མཐུན་ཕྱོགས་ཚད་མེད་བཞི་སྒྲུབ་པའོ། །དང་པོ་ལ་གསུམ། ཕྱི་ཡུལ་གྱི་གཡེང་བ་སྤོང་བ། ནང་གསེས་ཀྱི་གཡེང་བ་སྤོང་བ། ནོར་དང་ལོངས་སྤྱོད་ཀྱི་གཡེང་བ་སྤོང་བའོ། །དང་པོ་ལ་གཉིས། ནང་གི་འདུ་ཤེས་བསྒྱུར་བའི་སྒོ་ནས་དབང་པོ་བསྡམས་པ་དང༌། ཕྱིའི་ཡུལ་གྱི་མཚན་ཉིད་ཤེས་པའི་སྒོ་ནས་ཆགས་པ་སྤོང་བའོ། །དང་པོ་ལ་བཞི། གཞན་གྱི་ཆུང་མ་ལ་དབང་པོ་བསྲུང་བ། འདོད་པ་གཞན་ལ་དབང་པོ་བསྲུང་བ། དབང་པོ་མ་བསྡམས་པའི་སྐྱོན་བསྟན་པ། བསྡམས་པ་ལ་བསྔགས་པར་འོས་པར་བསྟན་པའོ། །དང་པོ་ནི། གཞན་གྱི་ཆུང་མ་སོགས། གཉིས་པ་ནི། གཡོ་བའི་སེམས་ནི་སོགས། གསུམ་པ་ནི། འདོད་པ་རྣམས་ནི་སོགས། བཞི་པ་ནི། གང་དག་དབང་པོ་སོགས། གཉིས་པ་ཕྱི་ཡུལ་གྱི་མཚན་ཉིད་ཤེས་པའི་སྒོ་ནས་ཆགས་པ་སྤོང་བ་ལ་གཉིས། བུད་མེད་ཀྱི་ལུས་མི་གཙང་བར་ཤེས་པས་ཆགས་པ་སྤོང་བ་དང༌། འདོད་པས་ངོམས་པ་མེད་ཚུལ་ཤེས་པས་ཆགས་པ་སྤོང་བའོ། །དང་པོ་ནི། བུད་མེད་གཞོན་ནུའི་སོགས། གཉིས་པ་ནི། ཇི་ལྟར་མཛེ་ཅན་སོགས། གཉིས་པ་ནང་སེམས་ཀྱི་གཡེང་བ་སྤོང་བ་ལ་གཉིས། ས་བོན་དྲུངས་ནས་འབྱིན་པའི་གཉེན་པོ་བསྟན་པ་དང༌། སྤང་བྱ་ཆ་ལག་དང་བཅས་པ་བསྟན་པའོ། །དང་པོ་ལ་གཉིས། གཉེན་པོ་ཚུལ་བཞིན་ཡིད་ལ་བྱེད་ཚུལ་དང༌། གཉེན་པོ་དེ་དང་ལྡན་མི་ལྡན་གྱི་ཁྱད་པར་ཕྱེ་ཚུལ་ལོ། །དང་པོ་ནི། དོན་དམ་གཟིགས་པ་སོགས། གཉིས་པ་ནི། སྐྱེས་བུ་རིགས་གཟུགས་སོགས། གཉིས་པ་སྤང་བྱ་ཆ་ལག་དང་བཅས་པར་བསྟན་པ་གསུམ། འཇིག་རྟེན་ཆོས་བརྒྱད་སྤོང་ཚུལ། ཆོས་མིན་ཆོས་སུ་འདོད་པ་སྤོང་ཚུལ། ལས་འབྲས་ཆུད་མི་ཟ་བའི་ཚུལ་བསྟན་པའོ། །དང་པོ་ནི། འཇིག་རྟེན་མཁྱེན་པ་སོགས། གཉིས་པ་ནི། ཁྱོད་ཀྱི་བྲམ་ཟེ་སོགས། གསུམ་པ་ནི། སྡིག་པའི་ལས་རྣམས་སོགས། གསུམ་པ་ནོར་དང་ལོངས་སྤྱོད་ཀྱི་གཡེང་བ་སྤོང་ཚུལ་ལ་གཉིས། ནོར་གྱི་གཡེང་བ་སྤོང་ཚུལ་དང༌། ལོངས་སྤྱོད་ཀྱི་གཡེང་བ་སྤོང་ཚུལ་ལོ། །དང་པོ་ལ་གསུམ། ནོར་གྱི་སྤང་བླང་ཡོངས་སུ་ཤེས་པར་བྱ་བ། འཕགས་པའི་ནོར་གྱི་འགལ་རྐྱེན་བྱིས་པའི་སྤྱོད་པ་སྤང་བར་བྱ་བ། འདོད་པ་སྤོང་བྱེད་ཀྱི་གཉེན་པོ་ཆོག་ཤེས་བསྟེན་པར་བྱ་བའོ། །དང་པོ་ནི། དད་དང་ཚུལ་ཁྲིམས་སོགས། གཉིས་པ་ནི། རྒྱན་པོ་འགྱེད་དང་སོགས། གསུམ་པ་ལ་གཉིས། འདོད་པ་ཆོག་ཤེས་པའི་ཕན་ཡོན་དང༌། ཆོག་མི་ཤེས་པའི་ཉེས་དམིགས་བསྟན་པའོ། །དང་པོ་ནི། ནོར་རྣམས་ཀུན་གྱི་སོགས། གཉིས་པ་ནི། དེས་པ་བདོག་མང་སོགས། གཉིས་པ་ལོངས་སྤྱོད་ཀྱི་གཡེང་བ་སྤོང་ཚུལ་ལ་གསུམ། ཁྱིམ་ཐབས་ཀྱི་སྤང་བླང་རིག་ཚུལ་ལ། ཟས་ཀྱི་ཚོད་རིག་ཚུལ། ཉལ་བའི་ཚོད་རིག་ཚུལ་ལོ། །དང་པོ་ལ་གཉིས། སྤང་བྱ་ངོས་བཟུང་བ་དང༌། བླང་བྱ་ངོས་བཟུང་བའོ། །དང་པོ་ནི། རང་བཞིན་དགྲ་འབྲེལ་སོགས། གཉིས་པ་ནི། སྲིང་མོ་ལྟ་བུ་སོགས། གཉིས་པ་ཟས་ཀྱི་ཚོད་རིག་ཚུལ་ནི། ཁ་ཟས་སྨན་དང་སོགས། གསུམ་པ་ཉལ་བའི་ཚོད་རིག་ཚུལ་ནི། རིག་པའི་བདག་ཉིད་སོགས། གཉིས་པ་མཐུན་ཕྱོགས་ཚད་མེད་བཞི་སྒྲུབ་པ་ནི། བྱམས་དང་སྙིང་རྗེ་སོགས། གཉིས་པ་དངོས་གཞི་བསམ་གཏན་བཞི་སྒོམ་པ་ནི། འདོད་སྤྱོད་དགའ་དང་སོགས། གསུམ་པ་རྗེས་ཀྱི་བྱ་བ་ལ་གསུམ། དགེ་སྡིག་ལྕི་ཡང་གི་བླང་དོར་ལ་དམིགས་པར་གདམས་པ། མི་དགེ་བའི་གཉེན་པོ་དགེ་བའི་སྟོབས་བསྐྱེད་པར་གདམས་པ། ཞར་བྱུང་ཏིང་ངེ་འཛིན་གྱི་སྒྲིབ་པ་ངོས་བཟུང་བའོ། །དང་པོ་ནི། རྟག་དང་མངོན་པར་སོགས། གཉིས་པ་ནི། ལན་ཚྭ་སྲང་འགའ་སོགས། གསུམ་པ་ནི། རྒོད་དང་འགྱོད་དང་སོགས། གཉིས་པ་ངེས་ལེགས་ཀྱི་རྒྱུ་ལ་གཙོ་ཆེར་གདམས་པའི་ཤེས་རབ་ཀྱི་ཕ་རོལ་ཏུ་ཕྱིན་པ་བསྟན་པ་ལ་གཉིས། དད་སོགས་ལམ་གྱི་ངོ་བོ་མདོར་བསྟན་པ་དང༌། ཤེས་རབ་བསྐྱེད་ཚུལ་རྒྱས་པར་བཤད་པའོ། །དང་པོ་ལ་གཉིས། བླང་བྱ་དད་སོགས་བསྟེན་ཚུལ་དང༌། སྤང་བྱ་རྒྱགས་པ་སེལ་ཚུལ་ལོ། །དང་པོ་ནི། དད་དང་བརྩོན་འགྲུས་སོགས། གཉིས་པ་ནི། ན་རྒ་འཆི་སྡུག་སོགས། གཉིས་པ་ཤེས་རབ་བསྐྱེད་ཚུལ་རྒྱས་པར་བཤད་པ་ལ་གཉིས། འབྲས་བུའི་ཤེས་རབ་བསྐྱེད་ཚུལ་དང༌། རྒྱུ་ཡི་ཤེས་རབ་བསྐྱེད་ཚུལ་བསྟན་པའོ། །དང་པོ་ལ་གཉིས། འཇིག་རྟེན་པའི་ཡང་དག་ལྟ་ལ་གོམས་པར་བྱ་བ་དང༌། འཇིག་རྟེན་ལས་འདས་པའི་ལྟ་བ་རིག་པར་བྱ་བའོ། །དང་པོ་ནི། གལ་ཏེ་མཐོ་རིས་སོགས། གཉིས་པ་ནི། མི་ནི་ཡང་དག་སོགས། གཉིས་པ་རྒྱུ་ཡི་ཤེས་རབ་བསྐྱེད་ཚུལ་བསྟན་པ་ལ་གཉིས། ཐོས་པས་གཏན་ལ་ཕབ་ཚུལ་དང༌། བསམ་པས་ཉམས་སུ་བླང་ཚུལ་བསྟན་པའོ། །དང་པོ་ལ་གཉིས། གང་ཟག་གི་བདག་མེད་གཏན་ལ་ཕབ་ཚུལ་དང༌། ཆོས་ཀྱི་བདག་མེད་གཏན་ལ་ཕབ་ཚུལ་ལོ། །དང་པོ་ནི། གཟུགས་ནི་བདག་སོགས། གཉིས་པ་ནི། ཕུང་པོ་འདོད་རྒྱལ་སོགས། གཉིས་པ་བསམ་པས་ཉམས་སུ་བླང་ཚུལ་བསྟན་པ་ལ་གཉིས། ཐར་པའི་ཡོན་ཏན་ལ་བསམས་ཏེ་ལམ་ལ་འཇུག་ཚུལ་བསྟན་པ་དང༌། འཁོར་བའི་ཉེས་དམིགས་ལ་བསམས་ཏེ་ཞེན་པ་ལྡོག་ཚུལ་བསྟན་པའོ། །དང་པོ་ལ་བཞི། མི་མཐུན་ཕྱོགས་ཀུན་སྦྱོར་སྤོང་བ། མཐུན་ཕྱོགས་ཐར་པའི་ཐབས་ལ་བརྩོན་པ། ལམ་བཟང་བསླབ་པ་གསུམ་ལ་སློབ་པ། དེའི་ཐབས་སུ་དྲན་ཤེས་བསྟེན་ཚུལ་ལོ། །དང་པོ་ནི། ཚུལ་ཁྲིམས་བརྟུལ་ཞུགས་སོགས། གཉིས་པ་ནི། ཐར་པ་བདག་ལ་སོགས། གསུམ་པ་ནི། ལྷག་པའི་ཚུལ་ཁྲིམས་སོགས། བཞི་པ་ནི། དབང་ཕྱུག་ལུས་གཏོགས་སོགས། གཉིས་པ་འཁོར་བའི་ཉེས་དམིགས་ལ་བསམས་ཏེ་ཞེན་པ་ལྡོག་ཚུལ་བསྟན་པ་ལ་གཉིས། ཀུན་ཉོན་ཕྱོགས་ལ་ཞེན་པ་ལྡོག་ཚུལ་དང༌། རྣམ་བྱང་ཕྱོགས་ལ་འདུན་པར་བྱ་ཚུལ་བཤད་པའོ། །དང་པོ་ལ་གཉིས། ཚེ་འདིའི་བྱ་བ་ལ་བློ་ལྡོག་པའི་ཐབས་དང༌། འཁོར་བ་ཐ་དག་ལས་བློ་ལོག་པའི་ཐབས་སོ། ཚེ་མི་རྟག་པར་བསམ་པ་དང༌། ལུས་རྟེན་རྙེད་དཀའ་བར་བསམས་པའོ། །དང་པོ་ལ་བཞི། ནམ་འཆི་ཆ་མེད་ལ་བསམས་ཏེ་མི་རྟག་པ་བསྒོམ་པ། ལུས་སྙིང་པོ་མེད་ཚུལ་ལ་བསམ་ཏེ་མི་རྟག་པ་བསྒོམ་པ། འཆི་ངེས་པའི་རྒྱུ་མཚན་ལ་བསམས་ཏེ་མི་རྟག་པ་བསྒོམ་པ། དེ་དག་གི་དོན་བསྡུ་བའོ། །དང་པོ་ནི། ཚེ་ནི་གནོད་མང་སོགས། གཉིས་པ་ནི། ལུས་མཐའ་ཐལ་བ་སོགས། གསུམ་པ་ནི། ས་དང་ལྷུན་པོ་སོགས། བཞི་པ་ནི། དེ་ལྟར་འདི་ཀུན་སོགས། གཉིས་པ་ལུས་རྟེན་རྙེད་དཀའ་བར་བསམས་པ་ལ་གསུམ། མི་རུ་སྐྱེ་བ་དཀའ་ཚུལ་ལ་བསམ་པ། མཐུན་རྐྱེན་འཁོར་ལོ་ཆེན་པོ་བཞི་ལ་བསམ་པ། འགལ་རྐྱེན་མི་ཁོམ་བརྒྱད་དང་བྲལ་ཚུལ་ལ་བསམ་པའོ། །དང་པོ་ལ་གཉིས། རྙེད་པར་དཀའ་བའི་དཔེ་ལ་བསམ་པ། རྟེན་བཟང་ཆུད་ཟོས་སུ་སོང་ན་མི་རུང་བར་བསམ་པའོ། །དང་པོ་ནི། དང་པོ་ནི། རྒྱ་མཚོ་གཅིག་ནས་སོགས། གཉིས་པ་ནི། གང་ཞིག་གསེར་སྣོད་སོགས། གཉིས་པ་ལ་གཉིས། མཐུན་རྐྱེན་འཁོར་ལོ་ཆེན་པོ་བཞི་སྤྱིར་བསྟན་པ། དགེ་བའི་བཤེས་གཉེན་བསྟེན་ཚུལ་བྱེ་བྲག་ཏུ་བཤད་པའོ། །དང་པོ་ནི། མཐུན་པར་གྱུར་བའི་སོགས། གཉིས་པ་ནི། དགེ་བའི་བཤེས་གཉེན་སོགས། གསུམ་པ་འགལ་རྐྱེན་མི་ཁོམས་བརྒྱད་དང་བྲལ་ཚུལ་ལ་བསམ་པ་ནི། ལོག་པར་ལྟ་བ་སོགས། གཉིས་པ་འཁོར་བ་མཐའ་དག་ལས་བློ་ལྡོག་པའི་ཐབས་འཁོར་བའི་ཉེས་དམིགས་བཤད་པ་ལ་གསུམ། འཁོར་བར་སྐྱོ་ཚུལ་མདོར་བསྟན་པ། འཁོར་བའི་རང་བཞིན་རྒྱས་པར་བཤད་པ། སྐྱོ་བ་སྐྱེས་ཏེ་ལམ་ལ་བརྩོན་པར་གདམས་པའོ། །དང་པོ་ནི། དེས་པ་འདོད་པས་སོགས། གཉིས་པ་ལ་གཉིས། འཁོར་བར་ཡིད་བརྟན་མེད་ཚུལ་སྤྱིར་བསྟན་པ། འཁོར་བའི་སྡུག་བསྔལ་བྱེ་བྲག་ཏུ་བཤད་པའོ། །དང་པོ་ལ་གསུམ། འཁོར་བ་སྤྱི་ལ་ཡིད་བརྟན་མེད་ཚུལ། ལྷ་ཡི་བདེ་བ་ལ་ཡིད་བརྟན་མེད་ཚུལ། དེ་ལྟར་ཤེས་ནས་དགེ་བ་ལ་སྤྱོད་པར་གདམས་པའོ། །དང་པོ་ལ་གསུམ། དགྲ་གཉེན་ངེས་པ་མེད་ཚུལ། འཁོར་བ་ཕྱི་མཐའ་མེད་ཚུལ། ལུས་ཡང་ཡང་འདོར་ལེན་བྱེད་ཚུལ་ལོ། །དང་པོ་ནི། ཕ་ནི་བུ་ཉིད་སོགས། གཉིས་པ་ནི། རེ་རེས་རྒྱ་མཚོ་སོགས། གསུམ་པ་ནི། རེ་རེས་བདག་ཉིད་སོགས། གཉིས་པ་ལྷ་ཡི་བདེ་བ་ལ་ཡིད་བརྟན་མེད་ཚུལ་ལ་བདུན། ལྷའི་དབང་པོ་ལ་ཡིད་བརྟན་མེད་ཚུལ། ཡིད་འོང་གྲོགས་ལ་ཡིད་བརྟན་མེད་ཚུལ། བཟང་པོའི་གནས་ལ་ཡིད་བརྟན་མེད་ཚུལ། སྤྱོད་ཡུལ་གྱི་སྐྱེ་ཚལ་ལ་ཡིད་བརྟན་མེད་ཚུལ། འཇུག་པའི་ཁྲུས་རྫིང་ལ་ཡིད་བརྟན་མེད་ཚུལ། ཚངས་པའི་བདེ་བ་ལ་ཡིད་བརྟན་མེད་ཚུལ། མཐུ་དང་གཟི་བརྗིད་ལ་ཡིད་བརྟན་མེད་ཚུལ་ལོ། །དང་པོ་ནི། བརྒྱ་བྱིན་འཇིག་རྟེན་སོགས། གཉིས་པ་ནི། མཐོ་རིས་བུ་མོ་སོགས། གསུམ་པ་ནི། རྐང་པའི་རེག་པ་སོགས་བཞི་པ་ནི། མཐོ་རིས་བུ་མོ་སོགས། ལྔ་པ་ནི། དལ་གྱིས་འབབ་པ་སོགས། དྲུག་པ་ནི། ལྷ་ཡུལ་འདོད་བདེ་སོགས། བདུན་པ་ནི། ཉི་མ་ཟླ་བ་སོག གསུམ་པ་དེ་ལྟར་ཤེས་ནས་དགེ་བ་ལ་སྤྱོད་པར་གདམས་པ་ནི། དེ་ལྟར་ནོངས་པ་སོགས། གཉིས་པ་འཁོར་བའི་སྡུག་བསྔལ་བྱེ་བྲག་ཏུ་བཤད་པ་ལ་གཉིས། འཁོར་བ་སྡུག་བསྔལ་གྱི་རང་བཞིན་དུ་ཤེས་པར་བྱ་བ། ཤེས་ནས་འཁོར་བ་ལས་ཡིད་འབྱུང་དགོས་པར་གདམས་པའོ། །དང་པོ་ལ་ལྔ། དམྱལ་བའི་སྡུག་བསྔལ། དུད་འགྲོའི་སྡུག་བསྔལ། ཡི་དྭགས་ཀྱི་སྡུག་བསྔལ། ལྷ་ཡི་སྡུག་བསྔལ། ལྷ་མིན་གྱི་སྡུག་བསྔལ་བཤད་པའོ། །དང་པོ་ལ་གཉིས་མིང་གིས་མདོར་བསྟན་པ། དབྱེ་བས་རྒྱས་པར་བཤད་པའོ། །དང་པོ་ནི། སེམས་ཅན་ཉེས་པ་སོགས། གཉིས་པ་ལ་གཉིས། སྡུག་བསྔལ་མྱོང་ཚུལ་བསྟན་པ་དང༌། དེའི་རྒྱུ་སྤང་བར་གདམས་པའོ། །དང་པོ་ལ་གཉིས། སྡུག་བསྔལ་ཇི་ལྟར་མྱོང་བའི་རྣམ་གྲངས་བཤད་པ་དང༌། ཇི་ལྟར་འབྱུང་བའི་དུས་ཀྱི་དམིགས་བསལ་བསྟན་པའོ། །དང་པོ་ནི། ཁ་ཅིག་ཏིལ་བཞིན་སོགས་ཚིགས་བཅད་ལྔ། གཉིས་པ་ལ་བཞི། ནམ་འབྱུང་ངེས་པ་མེད་པས་འཇིགས་རིགས་པར་བསྟན་པ། འཇིགས་རིགས་པའི་རྒྱུ་མཚན་གསལ་བར་བསྟན་པ། སྡུག་བསྔལ་ཀུན་གྱི་མུར་ཐུག་ཚུལ་བསྟན་པ། སྡུག་བསྔལ་དཔེ་ལས་འདས་ཚུལ་བསྟན་པའོ། །དང་པོ་ནི། སྡིག་ཅན་དབུགས་འབྱུང་སོགས། གཉིས་པ་ནི། དམྱལ་བ་བྲིས་པ་སོགས། གསུམ་པ་ནི། བདེ་བ་ཀུན་གྱི་སོགས། བཞི་པ་ནི། འདི་ནི་ཉིན་གཅིག་སོགས། གཉིས་པ་དེའི་རྒྱུ་སྤང་བར་གདམས་པ་ནི། དེ་ལྟར་སྡུག་བསྔལ་སོགས། གཉིས་པ་དུད་འགྲོའི་སྡུག་བསྔལ་བཤད་པ་ལ་གཉིས། སྤྱིའི་སྡུག་བསྔལ་བསྟན་པ་དང༌། བྱེ་བྲག་གི་སྡུག་བསྔལ་བསྟན་པའོ། །དང་པོ་ནི། དུད་འགྲོའི་སྐྱེ་གནས་སོགས། གཉིས་པ་ནི། ཁ་ཅིག་མུ་ཏིག་སོགས། གསུམ་པ་ཡི་དྭགས་ཀྱི་སྡུག་བསྔལ་བསྟན་པ་ལ་གཉིས། ངོ་བོ་མདོར་བསྟན་པ། རྣམ་གྲངས་རྒྱས་པར་བཤད་པའོ། །དང་པོ་ནི། ཡི་དྭགས་ན་ཡང་སོགས། གཉིས་པ་ལ་གསུམ། སྡུག་བསྔལ་གྱི་རྣམ་གྲངས་སྤྱིར་བསྟན་པ། ཡུན་ཇི་ཙམ་མྱོང་བའི་ཆེ་ཚད་བསྟན་པ། དེར་སྐྱེ་ངེས་པའི་རྒྱུ་མཚན་བསྟན་པའོ། །དང་པོ་ནི། ཁ་ཅིག་ཁ་ནི་སོགས་ཚིགས་བཅད་བཞི། གཉིས་པ་ནི། བར་ཆད་མེད་པ་སོགས། གསུམ་པ་ནི། དེ་ལྟར་ཡི་དྭགས་སོགས། བཞི་པ་ལྷ་ཡི་སྡུག་བསྔལ་བཤད་པ་ལ་གསུམ། གོང་མ་འཕོ་ལྟུང་གི་སྡུག་བསྔལ། འོག་མ་འཆི་ལྟས་ཀྱི་སྡུག་བསྔལ། གནས་འོག་ཏུ་ལྟུང་བའི་སྡུག་བསྔལ་བསྟན་པའོ། །དང་པོ་ནི། མཐོ་རིས་ན་ཡང་སོགས། གཉིས་པ་ནི། ལུས་ཀྱི་ཁོ་དོག་སོགས། གསུམ་པ་ནི། ལྷ་ཡི་འཇིག་རྟེན་སོགས། ལྔ་པ་ལྷ་མིན་གྱི་སྡུག་བསྔལ་བསྟན་པ་ནི། ལྷ་མིན་དག་ན་སོགས། གཉིས་པ་ཤེས་ནས་འཁོར་བ་ལས་ཡིད་འབྱུང་དགོས་པར་གདམས་པ་ནི། འཁོར་བ་དེ་འདྲ་སོགས། གསུམ་པོ་སྐྱོ་བ་སྐྱེས་ཏེ་ལམ་ལ་བརྩོན་པར་གདམས་པ་ནི། མགོའམ་གོས་ལ་སོགས། གཉིས་པ་རྣམ་བྱང་ཕྱོགས་ལ་འདུན་པར་བྱ་ཚུལ་བཤད་པ་ལ་གཉིས། འབྲས་བུ་ཐར་པ་ལ་ཡིན་ཆེས་པར་བསྟན་པ། རྒྱུ་ལམ་གྱི་བདེན་པ་ཉམས་སུ་བླང་ཚུལ་བསྟན་པའོ། དང་པོ་ནི། ཚུལ་དག་དང་སོགས། གཉིས་པ་ལ་གཉིས། མཐོང་ལམ་དང༌། སྒོམ་ལམ་མོ། དང་པོ་ལ་གསུམ། བྱང་ཆུབ་ཀྱི་ཡན་ལག་བདུན་བསྟན་པ། ཞི་ལྷག་ཟབ་མོའི་རྣལ་འབྱོར་བསྟན་པ། བསམ་བྱ་དང་བསམ་བྱ་མིན་ཚུལ་བསྟན་པའོ། དང་པོ་ནི། དྲན་དང་ཆོས་རབ་སོགས། གཉིས་པ་ནི། ཤེས་རབ་མེད་པར་སོགས། གསུམ་པ་ལ་གཉིས། བསམ་བྱ་མ་ཡིན་པ་ལུང་མ་བསྟན་གྱི་ལྟ་བ་བཤད་པ་དང༌། བསམ་བྱ་རྟེན་འབྲེལ་གྱི་དོན་བཤད་པའོ། །དང་པོ་ནི། ལུང་མ་བསྟན་པ་སོགས། གཉིས་པ་གཉིས། རྟེན་འབྲེལ་དངོས་དང༌། དེའི་ཆེ་བ་བརྗོད་པའོ། །དང་པོ་ནི། མ་རིག་པ་ལ་སོགས་ཚིགས་བཅད་གསུམ་དང་རྐང་པ་གཉིས། གཉིས་པ་ནི། རྟེན་ཅིང་འབྲེལ་བ་སོགས། གཉིས་པ་སྒོམ་ལམ་ལ་གསུམ། འཕགས་ལམ་ཡན་ལག་བཤད་པ། བདེན་བཞི་འཕགས་ལམ་ཡིན་ཚུལ་བཤད་པ། དེ་དག་གི་དོན་བསྡུ་བའོ། །དང་པོ་ནི། ཡང་དག་ལྟ་དང་སོགས། གཉིས་པ་ནི། སྐྱེ་འདི་སྡུག་བསྔལ་སོགས། གསུམ་པ་ནི། དེ་ལྟར་འཕགས་པའི་སོགས། གསུམ་པ་དེ་དག་ཉམས་སུ་ལེན་པར་གདམས་པའི་དོན་བསྡུ་བ་ལ་གསུམ། རྟེན་དམན་ཡང་གྲུབ་པར་གདམས་པ། ཉམས་ལེན་མདོར་བསྡུས་ཏེ་གདམས་པ། ནུས་ཚོད་ཉམས་སུ་ལེན་ཆོག་པར་གདམས་པའོ། །དང་པོ་ནི། པང་ན་དཔལ་གནས་སོགས། གཉིས་པ་ནི། བསྙེངས་དང་བྲལ་ལ་སོགས། གསུམ་པ་ནི། ཁྱོད་ལ་དེ་སྐད་སོགས། གསུམ་པ་གདམས་པའི་དགེ་བ་རྫོགས་བྱང་དུ་བསྔོ་བ་གཉིས། བསྔོ་བའི་ཚུལ་དང༌། བསྔོས་པའི་འབྲས་བུ་བསྟན་པའོ། །དང་པོ་ནི། ཀུན་གྱི་དགེ་བ་སོགས། གཉིས་པ་ལ་གཉིས། གནས་སྐབས་ཀྱི་འབྲས་བུ་དང༌། མཐར་ཐུག་གི་འབྲས་བུ་བསྟན་པའོ། དང་པོ་ནི། དེ་ནས་དགེ་བའི་སོགས། གཉིས་པ་ནི། ཤེས་རབ་ཚུལ་ཁྲིམས་སོགས། ཐ་མ་མཇུག་གི་དོན་ལ་གཉིས། གང་གིས་མཛད་པའི་མཛད་བྱང་དང༌། ཇི་ལྟར་བསྒྱུར་བའི་བསྒྱུར་བྱང་སྨོས་པའོ། །དང་པོ་ནི། བཤེས་པའི་སྤྲིང་ཡིག་སོགས། གཉིས་པ་ནི། རྒྱ་གར་གྱི་མཁན་པོ་སོགས་ཀྱིས་བསྟན་ཟིན་ཏོ།། །།ཅེས་བཤེས་པའི་སྤྲིང་ཡིག་གཞུང་དོན་འབྱེད་པའི་ས་བཅད་འདིའང༌། ཕ་སྡིངས་བྱམས་ཁང་བཤད་གྲྭར་གཞུང་འདི་ཉིད་འཆད་སྐབས་བཙུན་པ་དགེ་རིན་པས་སྦྱར་བ་དགེ་ལེགས་སུ་གྱུར་ཅིག། །།སརྦ་མངྒ་ལཾ།། །།